แรงขายหุ้นบิ๊กแคปฉุด SET ปิดรูดเกือบ18 จุด ฟากดาวโจนส์ร่วงหนักหลังคองเกรสเรียกสอบ “มาร์ค”
แรงขายหุ้นบิ๊กแคปฉุด SET ปิดรูดเกือบ18 จุด ฟากดาวโจนส์ร่วงหนักหลังคองเกรสเรียกสอบ "มาร์ค" โดยดัชนีปิดตลาดวันนี้ ที่ระดับ 1,784.99 จุด ลดลง 17.59 จุด หรือ 0.98% มูลค่าซื้อขาย 7.27 หมื่นลบ.
29 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,784.99 จุด ลดลง 17.59 จุด หรือ 0.98% มูลค่าซื้อขาย 7.27 หมื่นลบ.
ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.26 น. ตามเวลาไทย อยู่ที่ระดับ 23,833.00 จุด ลบ 26 จุด หรือ 0.11% ขณะที่ดัชนีดาวโจนส์นิวยอร์กอยู่ที่ระดับ 23,857.71 จุด ลบ 344.89 จุด หรือ 1.43% โดยดัชนีดาวโจนส์และดัชนีดาวโจนส์ล่วงหน้าปรับตัวลดลง เนื่องจากนักลงทุนกระหน่ำขายหุ้นกลุ่มเทคโนโลยี หลังจากมีรายงานว่า คณะกรรมาธิการการค้าของรัฐบาลกลางสหรัฐฯ (FTC) กำลังเดินหน้าสอบสวนบริษัทเฟซบุ๊ก ในกรณีการรั่วไหลของข้อมูลผู้ใช้บริการเฟซบุ๊กจำนวน 50 ล้านคน
ด้านนายมาร์ค ซัคเคอร์เบิร์ก ซีอีโอของเฟซบุ๊ก เตรียมเข้าให้การต่อสภาคองเกรสสหรัฐเพื่อชี้แจงเรื่องดังกล่าว
รวมทั้งจากกรณีที่คณะทำงานของประธานาธิบดีโดนัลด์ ทรัมป์ กำลังพิจารณาแผนออกกฎหมายควบคุมการลงทุนด้านเทคโนโลยีของจีนในสหรัฐฯ ซึ่งอาจครอบคลุมถึงด้านเซมิคอนดักเตอร์ และระบบการสื่อสารไร้สาย 5G โดยอ้างเหตุผลด้านความมั่นคง
10 หุ้นกดดัชนีวันนี้

ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเซีย พลัส เปิดเผยกับ “ข่าวหุ้นธุรกิจออนไลน์” ว่าภาพรวมดัชนีในวันนี้ปรับตัวลดลงมากกว่าที่คาดการณ์ไว้ โดยรับปัจจัยมาจากความกังวลเรื่องสงครามการค้าระหว่างสหรัฐฯ-จีน ส่งผลให้ตลาดต่างประเทศส่วนใหญ่อยู่ในแดนลบ
ขณะเดียวกัน แรงเทขายหุ้นกลุ่มธนาคารยังเป็นตัวกดดันดัชนีให้ปรับตัวลดลง หลังธนาคารพาณิชย์ประกาศฟรีค่าธรรมเนียมในการทำธุรกรรมแบงก์ ส่งผลให้มีแรงเทขายออกมาอย่างหนัก
ส่วนแนวโน้มตลาดหุ้นไทยพรุ่งนี้ (29 ม.ค. 61) คาดยังคงผันผวนต่อจากวันนี้ โดยวางกรอบแนวรับที่ 1,780-1,785 จุด และแนวต้าน 1,800 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 9,042.52 ล้านบาท ปิดที่ 560 บาท ราคาไม่เปลี่ยนแปลง
KBANK มูลค่าการซื้อขาย 3,841.98 ล้านบาท ปิดที่ 213 บาท ลดลง 9 บาท
CPALL มูลค่าการซื้อขาย 3,089.09 ล้านบาท ปิดที่ 87.75 บาท ลดลง 2.25 บาท
SCB มูลค่าการซื้อขาย 2,666.98 ล้านบาท ปิดที่ 141.50 บาท ลดลง 3.50 บาท
BBL มูลค่าการซื้อขาย 2,386.99 ล้านบาท ปิดที่ 202 บาท ราคาไม่เปลี่ยนแปลง
 
ตลาดหุ้นเอเชีย
